Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Israel valmistautuu sotaan Libanonissa toimivan, -
Iranin tukeman terrorijärjestö Hizbollahin kanssa -
sen jälkeen, kun Libanon esittikin aivan uusia vaatimuksia -
lähes valmiiksi neuvoteltuun merirajasopimukseen.
Aikaisemmin neuvoteltu sopimus olisi tuskin kestänyt maan parlamentin, -
Knessetin äänestystäkään, sillä se sai voimakkaita vastalauseita -
jopa nykyisen hallituskoalition sisäpuolelta.
Näiden uusien ja laajennettujen vaatimusten tultua esiin, -
pääministeri Lapid hylkäsi ne suoralta kädeltä.
Puolustusministeri Benny Gantz kehotti Israelin puolustuslaitosta -
varautumaan kaikkiin mahdollisiin skenaarioihin, -
koska jännitteet ovat nyt selvästi lisääntyvät pohjoisella areenalla.
Gantzin mukaan Israelin on varaudut- tava sekä puolustamaan maata -
että ehkäisemään mahdolliset iskut jo ennakolta, -
joka tarkoittaa nostettua hyökkäysvalmiutta.
Ohjeet jopa mahdolliseen sotaan annettiin tilanteen arvioinnin jälkeen -
IDF:n esikuntapäällikön kanssa.
Kenraali Aviv Kohavi ja muut korkeat sotilasupseerit -
ja puolustusviranomaiset sekä turvallisuuskabinetti -
valtuuttivat pääministeri Yair Lapidin, puolustusministeri Benny Gantzin -
ja varapääministeri Naftali Bennettin tekemään päätöksiä, -
jos pohjoisessa tapahtuisi Libanonin suunnalta -
sotaan viittaava eskaloituminen.
Miksi nyt päädyttiin lähes valmiista sopimuksesta -
lähes valmiiseen sotaan?
Kyseisen merialueen tutkimustyöt eivät ole vielä alkaneet, -
eikä syvällä merenpohjan uumenissa olevan kaasun määrää tunneta, -
tai onko siellä edes kaasua, jota voidaan hyödyntää -
ja josta Israel voisi saada royaltit.
Kyseisen merialueen etelärajaksi neuvoteltiin ns. poijulinja, -
joka on noin 5 kilometriä pitkä suurilla poijuilla rajattu merilinja -
Rosh Hanikrasta länteen Libanonin merirajaa pitkin.
Israel oli vahvistanut sen yksipuolisesti vyöhykkeeksi, -
joka on välttämätön, jotta sillä olisi oman turvallisuutensa vuoksi -
toimintavapaus omilla alueillaan ja sopimus Libanonin kanssa vahvistaisi -
tämän linjan kansainvälisessä oikeudessa.
Libanon kieltäytyi hyväksymästä poijulinjaa maiden väliseksi rajaksi, -
sillä maa on edelleen teknisesti ajatellen sodassa Israelin kanssa, -
eikä siis tunnusta Israelin oikeutta olla edes olemassa -
YK:n tunnustaman valtiona.
Siksi Libanon vaatikin yllättäen poijulinjan nimikkeen muuttamista -
sellaiseksi, joka ei antaisi sille kansainvälisen oikeuden hyväksyntää
maiden väliseksi rajaksi.
Vaikka Israel hylkäsikin nämä uudet vaatimukset, -
se ottaa edelleen kaasua Karishin kaasukentältä, -
jonka eräs osa kuuluu tähän kiisteltyyn merialueeseen.
Terrorijärjestö Hizbollah on puolestaan ilmoittanut, että se aloittaa ohjusiskut
näillä kaasukentillä toimiviin porauslauttoihin, -
jos Israel jatkaa kaasun pumppaamista islamille kuuluvilta alueilta.
Valkoisen talon mukaan sopimus on edelleen mahdollinen -
erimielisyyksistä huolimatta.
Puolustusministeri Gantz ilmoitti samalla, että jos Hizbollah -
tekee sen virheen ja hyökkää Israeliin, millä tahansa tavalla -
-maalla, merellä tai ilmassa- Israel suojelee itseään, -
hyökkää heitä vastaan ja jos se muuttuu joksikin laajemmaksi, -
tuhoamme Libanonin, hän varoitti.
Israelissa turvapaikkaa hakeneen ja sen myös saaneen -
homoseksuaalisen palestiinalaismiehen -
kerrottiin murhatun ja mestatun Hebronissa.
Veriteosta epäilty latasi materiaalia murhasta sosiaaliseen mediaan.
Kuinka uhri päätyi lopulta Länsirannalle, -
on edelleen tutkimuksen kohteena.
Palestiinalaishallinnon poliisi pidätti -
toistaiseksi vielä nimeämättömän epäillyn pian veriteon jälkeen.
Uhri oli 25-vuotias Abu Murkhiyeh, ja hänen ystävänsä Israelissa väittivät, -
että hänet todennäköisesti siepattiin -
ja kuljetettiin Länsirannalle teloitettavaksi.
Uhri oli mediakanavien Ynet ja Kanava12 uutisten mukaan -
asunut Israelissa viimeiset kaksi vuotta -
sen jälkeen, kun viranomaiset myönsivät hänelle turvapaikan, -
todeten hänen henkensä olevan vaarassa, -
jos hän palaisi palestiinalaisalueille.
Erään voittoa tavoittelemattoman arabien LGBT-yhteisön mukaan, -
he olivat auttamassa mainitun Abu Murkhiyehin turvapaikkapapereita -
valmiiksi hänen mahdolliseen uudelleensijoittamiseensa Kanadaan.
Veriteon jälkeen, myöhään saman päivän iltana, -
ilmestyi kuva uhrin elottomasta ruumiista, -
jota kuljetettiin pitkin kaupunkia varoitukseksi kaikille niille, -
noin 90 palestiinalaiselle, -
jotka tunnistautuvat sateenkaariyhteisön jäseniksi.
Sitten toinenkin uutisaihe islamistien suvaitsevaisuudesta.
Toistaiseksi vielä tuntemattomat pyssymiehet hyökkäsivät -
viime maanantaina Betlehemissä sijaitsevaan hotelliin -
ja estivät ammuskelun kanssa siellä järjestettävänä olleen -
Filippiinin kirkon tilaisuuden.
Syyksi heidän tiedottajansa ilmoitti, että yhdessä kirkon kokoussaleissa -
oli esillä sekä Daavidin tähti että myös Menora, -
kummatkin juutalaisille tärkeitä symboleja, -
joita siis pidettiin esillä yhdessä sen kokoussaleista.
Ammuskelun jälkeen palestiinalaiset turvallisuusviranomaiset -
ryntäsivät paikalle ja eristivät hotellin alueen.
Paikalle saapui kuitenkin jatkuvasti lisää naamioituneita pyssymiehiä -
hallitsevasta Fatah-ryhmästä Betlehemistä.
He ilmoittivat vastustavansa kaikkia yrityksiä -
isännöidä juutalaisia kaupungin hotelleissa.
Yksi asemiehistä kertoi toimittajille, että hänen ryhmänsä tuomitsee -
kaikenlaisen normalisoinnin Israelin kanssa.
"Emme anna kenenkään järjestää epäilyttäviä juhlia", hän sanoi.
"Iskemme rautaisella nyrkillä jokaiseen, -
joka pitää normalisointikokouksen, joko Betlehemissä -
tai missä tahansa muualla kotimaatamme.
Vallankumous jatkuu, kunnes kaikki palestiinalaismaat vapautetaan."
Mainitun Betlehem-hotellin omistaja kiisti väitteet, -
että hän olisi sallinut filippiiniläisen kirkon järjestää juutalaisen sukkotin, -
eli lehtimajajuhlan Betlehemissä.
Hänen mukaansa ryhmä filippiiniläisiä turisteja valmistautui pitämään -
vain jonkinlaisen kristillisen uskonnollisen konferenssin.
Yhdysvallat laajentaa rangaistuksia niille Arabiliiton jäsenvaltioille, -
jotka jatkavat edelleen Israelin boikotoinnin noudattamista.
Kyse on Arabiliiton yhdessä asetta- masta Israeliin liittyvästä boikotista,
joka määriteltiin syyskuussa 1967, -
siis noin kolme kuukautta saman vuoden kuuden päivän sodan jälkeen.
Tuolloin Sudanin pääkaupungissa Khartumissa pidetyn kokouksen -
päätöslausumassa todettiin, että ei milloinkaan Israelin tunnustamista, -
ei milloinkaan neuvotteluja Israelin kanssa, -
eikä milloinkaan rauhaa Israelin kanssa.
Nyt Yhdysvallat on ottanut tiukan kannan niitä arabivaltioita kohtaan, -
jotka jatkavat edelleen mainitun päätöslauselman toteuttamista.
Sama koskee myös niitä yrityksiä, jotka ovat sitoutuneet siihen, -
sillä hieman yli kaksi vuotta sitten useat merkittävät, -
arabiliittoon edelleen kuuluvat valtiot -
ovat normalisoineet suhteensa Israelin kanssa -
ja siten hyljänneet mainitun, yli puoli vuosisataa vanhan päätöslauselman.
Yhdysvaltojen mukaan on mahdoton ajatus, että muutamat valtiot, -
kuten Syyria, Libanon ja Irak torjuvat edelleen kategorisesti -
normalisoinnin Israelin kanssa. Viime toukokuussa Irak hyväksyi lain, -
joka jopa kriminalisoi suhteiden normalisoinnin Israeliin.
Tällainen Syyrian ja Irakin kaltaisten maiden -
Israelin-vastaisten tunteiden moninkertaistaminen -
osuu vieläpä aikaan, jolloin antisemitismi, -
joka on USA:n mukaan maailman vanhinta vihaa, kasvaa järkyttävästi -
ja laajemmin sekä Yhdysvalloissa että muualla maailmassa.
Niinpä Joe Bidenin hallinto lisää rangaistuksia -
Israelia vastustaville Arabiliiton valtioille ja -
yrityksille, jotka Sudanin päätöslauselmaan vedoten -
jatkavat Israelin boikotointia.
Erityisesti on huomioitava, että neljä arabimaata, -
jotka vuonna 2 vuotta sitten normalisoivat suhteet Israeliin -
Abrahamin sopimusten mukaisesti, olivat tuolloin Arabiliiton jäseniä ja -
ovat kuitenkin kaikki nyttemmin luopuneet boikoteista.
Palestiinalaishallinnon laiton rakentaminen Juudean ja Samarian, -
Oslo 2 kaksi sopimuksen C-alueella kasvoi 80 prosenttia -
kuluvana vuonna verrattuna viime vuoteen.
Alue on kuitenkin Israelin täysimääräisen lainkäyttövallan alaista,
ja kuitenkaan kansainväliset yhteisöt ja toimijat, -
jotka aikanaan myös Oslon sopimuksen hyväksyivät, -
eivät tuomitse palestiinalaishallintoa tästä toiminnasta.
Ilma- ja satelliittikuvat osoittavat selvästi, että alueilla A ja B, -
niillä Juudean ja Samarian osilla, jotka kuuluvat Oslon puitteissa -
täysin palestiinalaishallinnon siviilioikeudelle, -
on runsaasti tyhjiä tiloja, jotka ovat edelleen kehittämättömiä -
ja täysin käyttämättömiä.
Näiden alueiden kehittämisen sijaan arabirakentaminen -
on jatkanut Israelille kuuluvien alueen C tyhjänä oleviin osiin.
Lisäksi nämä samat ilmakuvat eivät jätä epäilyksiä siitä, -
että arabien rakentaminen ei ole satunnaista tai sattumanvaraista, -
vaan selvästi järjestelmällistä toimintaa.
Israelissa ihmetelläänkin myös sitä, miten asutuksesta vastaava ministeri -
Benny Gantz suhtautuu näihin laittomuuksiin hyvinkin suopeasti, -
samalla kun hän kritisoi alueen setlementtien -
oikeutettua rakentamista juutalaisille
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7